CELEX: 62011TN0552
Language: lt
Date: 2011-10-24 00:00:00
Title: Byla T-552/11: 2011 m. spalio 24 d. pareikštas ieškinys byloje Lito Maieftiko Gynaikologiko kai Cheirourgico Kentro prieš Komisiją

7.1.2012   
            
            
               LT
            
            
               Europos Sąjungos oficialusis leidinys
            
            
               C 6/19
            
         2011 m. spalio 24 d. pareikštas ieškinys byloje Lito Maieftiko Gynaikologiko kai Cheirourgico Kentro prieš Komisiją
   
   (Byla T-552/11)
   2012/C 6/36
   Proceso kalba: graikų
   
      Šalys
   
   
      Ieškovė: Lito Maieftiko Gynaikologiko kai Cheirourgico Kentro (Atėnai, Graikija), atstovaujama advokato E. Tzannini
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Patenkinti šį ieškinį.
            
         
               —
            
            
               Panaikinti ginčijamą debeto avizą.
            
         
               —
            
            
               Atsižvelgti į jos argumentus, jei jis mano, kad jos 2011 m. birželio 17 d. pagrindžiamajame dokumente nurodytos sumos turi būti grąžintos.
            
         
               —
            
            
               Panaikinti ginčijamą aktą taip pat tiek, kiek jis susijęs su trečiąja įmoka, kuri nebuvo sumokėta.
            
         
               —
            
            
               Trečiąją įmoką, kuri niekada nebuvo sumokėta ir kurios mokėjimas neišspręstas penkerius metus, užskaityti bet kokioms grąžintinoms sumoms.
            
         
               —
            
            
               Pripažinti, kad šis ieškinys yra veiksmas, nutraukiantis ieškinio dėl trečiosios įmokos sumokėjimo pareiškimo senaties terminą.
            
         
               —
            
            
               Priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė prašo panaikinti Komisijos sprendimą, išdėstytą 2011 m. rugsėjo 9 d. debeto avizoje Nr. 3241109207, ir kuris susijęs su ieškovės dalyvavimu mokslinių tyrimų programoje „WARD IN HAND“ Nr. 510743.
   Grįsdama savo reikalavimus ieškovė nurodo šiuos pagrindus:
   
               —
            
            
               Europos Komisija piktnaudžiavo savo įgaliojimais, nes remdamasi teisine fikcija darbo laiko apskaitos žiniaraščių nepateikimą prilygino to, kas turėjo būti pateikta, nepateikimui ir dėl to pažeidė savo sutartinius įsipareigojimus;
            
         
               —
            
            
               nemotyvuota ginčijama debeto aviza ir pažeistas bendrasis teisės principas, pagal kurį subjekto nenaudai priimtas aktas turi būti motyvuotas, kad būtų galima patikrinti jo teisėtumą, nes ginčijamoje debeto avizoje nepateikti motyvai;
            
         
               —
            
            
               neatsižvelgta į įrodymus;
            
         
               —
            
            
               teisės klaida ir nepakankamas motyvavimas, nes atsakovė neatsižvelgė į ieškovės nurodytas faktines aplinkybes ir jas neteisėtai bei be pakankamo pagrindimo atmetė;
            
         
               —
            
            
               pažeistas teisėtų lūkesčių principas, nes atsakovė neteisėtai nesumokėjo ieškovei paskutinės įmokos pagal programą ir anuliavo visą jos mokslinį darbą praėjus penkeriems metams nuo programos pabaigos.